b"\n_START_ARTICLE_\nRobert Larsen (bokser)\n_START_SECTION_\nAmat\xc3\xb8rkarriere\n_START_PARAGRAPH_\nSom amat\xc3\xb8r boksede Robert Larsen for IF Sparta. Han boksede i samme periode som datidens store danske sv\xc3\xa6rv\xc3\xa6gtsnavn S\xc3\xb8ren Petersen, der i starten af 1920'erne var dominerende i dansk sv\xc3\xa6rv\xc3\xa6gtsboksning for amat\xc3\xb8rer. Det lykkedes imidlertid Robert Larsen af vinde det danske mesterskab i sv\xc3\xa6rv\xc3\xa6gtsboksning tre gange i \xc3\xa5rene 1922-24._NEWLINE_Robert Larsen repr\xc3\xa6senterede Danmark ved OL i 1924 i Paris, hvor han sammen med S\xc3\xb8ren Petersen stillede op i sv\xc3\xa6rv\xc3\xa6gt. Han vandt sin f\xc3\xb8rste kamp p\xc3\xa5 diskvalifikation over en polak, men tabte den n\xc3\xa6ste kamp i kvartfinalen, hvor han tabte til Henk de Best fra Holland.\n_START_SECTION_\nProfessionel karriere\n_START_PARAGRAPH_\nEfter OL blev erkl\xc3\xa6rede Robert Larsen sig professionel, men han m\xc3\xa5tte vente med debuten til den 10. juli 1925, hvor han i Aalborg m\xc3\xb8dte sin gamle amat\xc3\xb8rrival OL-s\xc3\xb8lvvinderen S\xc3\xb8ren Petersen i en kamp over 15 omgange. Robert Larsen tabte debutkampen, men opn\xc3\xa5ede \xc3\xa5ret efter uafgjort i en returkamp over seks omgang i K\xc3\xb8benhavn. Efter de f\xc3\xb8rste otte kampe (4 sejre, 2 nederlag og to uafgjorte), der blev bokset i Skandinavien opn\xc3\xa5ede Robert Larsen en kamp i Hamborg mod den st\xc3\xa6rke tysker Rudi Wagener, som Robert Larsen opn\xc3\xa5ede en imponerende uafgjort imod. N\xc3\xa6ste kamp var mod den tyske mester i letsv\xc3\xa6rv\xc3\xa6gt Max Schmeling. Kampen mod Schmeling blev bokset den 8. maj 1927 i Frankfurt, hvor Robert Larsen blev udbokset af den kommende verdensmester i sv\xc3\xa6rv\xc3\xa6gt, men dog holdt sig p\xc3\xa5 benene i de ti omgange som kampen varede. I den efterf\xc3\xb8lgende returkamp et par m\xc3\xa5neder senere i Berliner Sportpalast blev Larsen dog sl\xc3\xa5et ud af Schmeling._NEWLINE_Robert Larsen boksede herefter en r\xc3\xa6kke kampe i 1927, men tabte dem alle, og efter endnu et nederlag i 1928 var han inaktiv, indtil han i 1930 vendte tilbage til bokseringen. Comebacket var dog ikke succesfuldt og efter to nederlag i to kampe indstillede Robert Larsen karrieren._NEWLINE_Anders Petersen opn\xc3\xa5ede 17 professionelle kampe, hvoraf blot 4 blev vundet (1 f\xc3\xb8r tid), 11 tabt (3 f\xc3\xb8r tid) og 2 endte uafgjort."